OpenLLM-France/wikimedia huggingface dataset:
# Newsoms (Virginia)

Newsoms Ameriketako Estatu Batuetako inkorporatutako herri bat da. Southampton konderrian kokatuta dago, Virginia estatuan. 286 biztanle ditu, 1,294486 kilometro koadroko azaleran banatuta.

## Ikus, gainera

* Southampton konderrian

## Kanpo estekak

* Datuak: Q1374254
# Newry ibaia

Newry ibaia edo Clanrye ibaia, irlanderaz: An Rí eta eskozieraz: Clanrye Wattèr, Ipar Irlandako ibai bat da, historikoki Armagh konderria eta Down konderriaren muga adierazten du.
Mourne mendien magalean jaio, Newry udalerria zeharkatu eta urak Carlingford aintziran isurtzen ditu, Warrenpoint udalerria eta portutik hurbil.
* Datuak: Q3321082
* Multimedia: Clanrye River / Q3321082
# Newsweek

Newsweek estatubatuar astekaria da, New Yorken egoitza duena. Time eta U.S. News & World Report antzekoak dira.

## Historia

Jatorriz News-Week deitua, Thomas J.C. Martynek sortu zuen 1933ko otsailaren 17an. Zenbaki horretan asteko albisteen zazpi argazki zeuden bere azalean. Denborak aurrera egin ahala, albiste-aldizkariaren kontzeptua zabaldu zuen, historia pertsonaletatik analisira eta kritikara. 1961ean The Washington Post Companyk aldizkaria erosi zuen.
2003an, 4 milioi baino gehiagoko ale-banaketa zuela kalkulatzen zen, 3,1 milioi Estatu Batuetan barne. Japonieraz, koreeraz, polonieraz, errusieraz, espainieraz eta arabieraz ere argitaratzen zituen edizioak, baita Newsweek International ingelesez ere.
New Yorken zentralizatuta badago ere, 22 bulego ditu: bederatzi Estatu Batuetan eta Pekinen, São Paulon, Rio de Janeiron, Buenos Airesen, Lurmutur Hirian, Frankfurten, Hong Kongen, Jerusalemen, Londresen, Mexiko Hirian, Moskun, Parisen, Tokion eta Varsovian.
2008az geroztik, Newsweek finantza-arazo batzuk izan zituen, eta ondoz ondoko murrizketetan islatu ziren. Abuztuan, The Washington Post taldeak Sidney Harmann enpresaburuari saldu zion aldizkaria, dolar bateko prezio sinbolikoan. Jon Meacham editoreak dimititu egin zuen salmenta burutu ondoren. 2010eko azaroan, Newsweek The Daily Beast iritzi webgunearekin elkartu zen; Tina Brown erredaktore buruak hartuko du bere gain bi argitalpenen edizioa. Newsweek Harman eta IACren jabetza da.

## Erreferentziak

* ↑ (Ingelesez) Vega, Tanzina; Peters, Jeremy W. (2010-8-2). «Audio Pioneer Buys Newsweek» The New York Times.
* ↑ (Ingelesez) «The Daily Beast and Newsweek confirm merger» The Spy Report 2010-11-12.

## Kanpo estekak

* Datuak: Q188413
* Multimedia: Newsweek / Q188413
# Newsboy txapela

Newsboy edo newsie txapela, txapel lauaren estiloko txapel bat da.
Aurrealdean txapel lauak bezalako forma du, bisera zurrun batekin, baina txanoaren gorputza borobilagoa eta beteagoa da, eta goiko aldean botoi batez estalita dago, eta, askotan, aurrealdea hegalarekin lotzen duen botoi batez (batzuetan txapela lauak izaten duen bezala).

## Historia

Estiloa ezaguna izan zen Europan eta Ipar Amerikan XX. mendearen hasieran, bai haurren artean, bai gizon helduen artean. Ingelesezko izenak dioen bezala, oso lotuta zegoen egunkariak banatzen zituzten mutil gazteen artean. Horrek gaizki-ulertu bat sortzen du: egia da egunkariko mutil askok eta garai hartako beste langile batzuek txapel lauak zeramatzatela beste estilo batzuekin batera. Estilo hau, ordea, ez zuten haurrek bakarrik erabiltzen.
Txapel lauak oso ohikoak ziren klase guztietako amerikar eta europar gizon eta haurrentzat XX. mendearen hasieran, eta ia unibertsalak izan ziren 1910-20 urteetan, bereziki klase baxuko langileen artean. Garaiko argazki askok, kazetariek ez ezik, zamaketariek, altzairugileek, armadoreek, uzta-biltzaileek, nekazariek, eskaleek, bidelapurrek, artisauek eta mota askotako merkatariek ere erabiltzen zituzten txapel horiek erakusten dituzte. Aldi honetako eleberri eta filmetan ere ondo azaltzen da hori.
Klase sozial guztietako haurrek eta gizonek eramaten zituzten bitartean, klase "altuek" aisialdiko jardueretarako erabiltzen zituzten batez ere, eta estiloa landa-kirolari aberats, gidari eta golflari aberatsekin lotu zen.

## Kanpo estekak

* Datuak: Q3657714
* Multimedia: Newsboy caps / Q3657714
# News Corporation

News Corporation estatubatuar hedabide-enpresa bat zen. New Yorkeko burtsan (New York Stock Exchange) eta Australiako burtsan Australian Securities Exchange)k otizatutako sozietate anonimo gisa funtzionatu zuen eta, bigarrenik Londresko burtsan, munduko laugarren komunikabideen konglomeratua izan zen, Comcast, The Walt Disney Company eta WarnerMedia konpainien atzetik. News Corporation-en egoitza New Yorkeko Sixth Avenue 1211n dago. Enpresaren presidentea, zuzendari nagusia eta sortzailea Rupert Murdoch da.
Urteko diru-sarrerak, 2008ko martxoaren 21ean, $28.660.000.000 USD ziren. Konpainiaren salmenten %70 gutxi gorabehera AEBetako merkatutik zetorrela kalkulatzen da.
2009ko urtarrilaren 16an, AEBetako Gobernuaren Kontabilitate Bulegoak jakinarazi zuen News Corp-ek 152 enpresa filialen jabe zirela zergarik ordainduko ez zuten edo oso baxuak izango ziren paradisuetan.

## Kanpo estekak

* News Corporation
* Datuak: Q185278
* Multimedia: News Corporation / Q185278
# Newstead (Scottish Borders)

Newstead, Eskoziako herri bat da, Scottish Borders eremu administratiboan.

## Kanpo estekak

* Datuak: Q7019853
* Multimedia: Newstead, Scottish Borders / Q7019853
# News Corp

News Corporation (ofizialki News Corp izenez ezagutzen dena) Estatu Batuetako entretenimendu-enpresa bat da, jatorrizko News Corporation-en spin-off gisa sortua (1979an Rupert Murdoch-ek sortua) egunkarietan eta argitalpenetan zentratua.
News Corporation ohiaren ondorengo bi konpainietako bat da, 21st Century Foxekin batera, Fox Entertainment Group bezalako News Corporation emisio eta komunikabideen propietate ohiek osatzen zutena. Spin-offa 21st Century Fox News Corporation zaharraren legezko oinordekoa eta jarraipena izan zedin, eta News Corp berria akzio-zatiketaz osatutako enpresa guztiz berria da.
Bere aktibo aipagarrienak Dow Jones & Company (The Wall Street Journal-en argitaletxea), News UK (The Sun eta The Times-en argitaletxea), News Corp Australia, Realtor.com, baita HarperCollins liburu argitaletxea ere.

## Erreferentziak

* ↑ James, Meg. (28 de junio de 2013). News Corp. divides into two companies; 21st Century Fox is born. ISSN 0458-3035..

## Kanpo estekak

* Datuak: Q14289857
* Multimedia: News Corporation / Q14289857
# News of the World (filma)

News of the World 2020ko Paul Greengrass ingeles zinema zuzendariaren western filma da, Paulette Jilesen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
AEBetako Gerra Zibila amaitu eta bost urtera, Jefferson Kyle Kidd kapitaina hiritik hirira joango da albisteak kontatuz. Horietako batean, Johanna ezagutuko du, duela sei urte Kiowa tribuak bahitu zuen neskatila. Gazteak osaba-izeben etxera joan behar du, baina ez du nahi. Kapitaina arduratuko haren tutoreengana eramateaz.

## Aktoreak

* Tom Hanks: Jefferson Kyle Kidd
* Helena Zengel: Johanna Leonberger / Cicada
* Michael Covino: Almay
* Fred Hechinger: John Calley
* Neil Sandilands: Wilhelm Leonberger
* Thomas Francis Murphy: Merritt Farley
* Mare Winningham: Jane
* Elizabeth Marvel: Ella Gannett
* Chukwudi Iwuji: Charles Edgefield
* Ray McKinnon: Christopher John "C.J." Kidd
* Bill Camp: Willie Branholme

## Erreferentziak

* ↑ «News of the World» Berria 2021-01-23 CC BY-SA 4.0 lizentziapean.

## Kanpo estekak

* Datuak: Q73537408
# News of the World (albuma)

News of the World (euskaraz 'Munduko berriak') Queen taldearen 6. estudioko diskoa izan zen, 1977an grabatu zutena.
Britainiar egunkariaren izenburua du, «We Will Rock You» edota «We Are the Champions» abesti ospetsuak ditu.

## Abestiak

Freddie Mercury kanta guztiak abesten ditu.

## Kanpo estekak

* Datuak: Q309021
* Multimedia: Queen (musical group) / Q309021
# Oiana Blanco

Oiana Blanco Etxeberria (Orio, Gipuzkoa, 1983ko maiatzaren 13a) judoka da. 3 titulu nazional irabazi zituen, baina Munduko Txapelketako zilarrezko domina jaso zuen Rotterdam U48kg-n. Europan brontzea irabazi zuen 2010ean Vienan.

## Ibilbidea

48 kilotik beherako kategorian parte hartu duen kirolaria da. Usurbil Judo Club taldeko kidea izan da.
2009ko Munduko Judo Txapelketan Zilarrezko domina irabazi zuen eta brontzezko domina bat 2010 Europako Judo Txapelketan.
2011n Miamiko Munduko Kopan urrea lortu zuen. Berrogeita hamar herrialde baino gehiagok hartu zuten parte sailkapen olinpikorako puntuen bila. Espainiako gainerako selekzioak Javi Delgado, Kiyoshi Uematsu, Angel Parra, Conchi Bellorin, Isabel Fernández, Yahaira Aguirre, Maria Bernabeu eta Raquel Prieto izan ziren. Oianak -48 kg-ko kategorian parte hartu zuen.
Londres 2012ko Joko Olinpikoetan parte hartu zuen, eta lehen borroka galdu zuen Tomoko Fukumi japoniarraren aurrean.

## Erreferentziak

* 1 2 «JudoInside - Oiana Blanco Judoka» www.judoinside.com (Noiz kontsultatua: 2022-08-26).
* ↑ (Gaztelaniaz) «Oiana Blanco, medalla de oro en la World Cup de Miami» El Diario Vasco 2011-07-10 (Noiz kontsultatua: 2022-08-26).
* ↑ «Olympedia – Oiana Blanco» www.olympedia.org (Noiz kontsultatua: 2022-08-26).
* ↑ «Oiana Blanco se despide del tatami londinense» www.marca.com (Noiz kontsultatua: 2022-08-26).

## Kanpo estekak

* Bideoa: Oiana Blanco eta Espainiako selekzioko 6 kirolariak 2012ko Olinpiar jokoetarako prest
* Datuak: Q2261711
# Oiapoque

Oiapoque Brasilgo udalerri bat da, Amapá estatuan kokatua. 27.482 biztanle ditu 22.625,286 km²ko eremuan.

## Ikus, gainera

* Amapá

## Kanpo estekak

* Datuak: Q906717
* Multimedia: Oiapoque / Q906717
# Oiarbide baserria (Idiazabal)

Oiarbide baserria Edo Oiarbide jauregia, Gipuzkoako Idiazabal udalerrian dagoen baserri bat da, Goierri eskualdean. Antzinako Gipuzkoa barnealdeko Euskal Herriaren barnealdeko Donejakue bidean dago.
XVII. mendean jauretxe bezala eraiki zen. Lau uretako teilatua du eta atarian armarria. Gaur egun baserria da.

## Kanpo estekak

* Oiarbide baserria
* Datuak: Q65771029
* Multimedia: Oiarbide baserria / Q65771029
# Oiankas

Oiankas Muskizko auzoa da. Auzoa herriko erdialdean dago, Janeo mendiaren igoera hortik hasten da.

## Kokapena

Auzoa, Petronorrek udalerrian duen birfindegiaren hego-mendebaldeko muturrean dago, La Arena hondartza eta Muskizko udalerriaren erdigunea batzen dituen errepidearen ondoan.

## Ikus, gainera

* Muskiz

## Kanpo estekak

* Datuak: Q12265020
# Oiarso Sociedad Cooperativa

Oiarso Sociedad Cooperativa osasun arloko Hernaniko enpresa kooperatiba da, MCC taldekoa. Bexen Medical markapean lan egiten du. 1978an sortua, Hernaniko egoitzaz gain, Alegian eta Txinan instalazioak ere baditu.
Enpresak koronabirusaren krisiak sortutako aukerak bere alde jartzen asmatu zuen, 2020ko ekainean hilero Etxebarriko lantegi berri batean 20 milioi maskara egingo zituela eta abenduan Pfizerrek eta BioNTechek garatutako txertoak gordeko zituela adierazi zuen.

## Erreferentziak

* ↑ «Bexen Medicalek 20 milioi maskara egingo ditu hilero Etxebarriko lantegian» Berria 2020-06-05.
* ↑ «Bexen Medical enpresak gorde ditu asteazken honetan EAEn banatuko diren 16.000 dosiak» EiTB 2020/12/29.

## Kanpo estekak

* Datuak: Q99527608
# Oiangu

Oiangu Gipuzkoako Goierri eskualdeko Ordizia udalerrian dagoen baserri bat da, izen bereko Oiangu parkean kokatua dagoelarik. Parkeak 523.598 m2-ko hedadura du.

## Kokalekua

Herrigunetik urruti eta muino batean dago, 200-329 metroko garaieran.

## Historia

Ustez baserri hau Andres Urdaneta esploratzailearen jaiotetxea izan zen.

## Iruditegia

* Baserria eta golf zelaia, atzealdean Usurbe mendia ikus daitekelarik.

## Kanpo estekak

* Oiangu parkea Ingeba.org webgunean (Gaztelaniaz)
* Datuak: Q12265019
# Oiarbide

Oiarbide, Nafarroa probintzian topa dezakegun euskal mendia da. Mendi hau ez da oso nabarmena, baina ederki ikusten da San Migelgo errepidetik. Pagadi usu baina garbi bat dirudien arren, inguru karstiko honetan gailur interesgarria du, harrizkoa eta basatia. Ez da bakarrik igotzeko moduko gailurra, baina Belokirekin batera edo, errepideaz bestaldra, Mozkordi leunagoarekin batera egin dezakegu, Aralarko bihotzeko bazter nahiko ezezagunak bisitatuz.

## Kanpo estekak

Oiarbide, http://www.euskal-herria.org/.
# Omega

Omega alfabeto grekoaren hogeita laugarren eta azken letra da. Ω (larriz) eta ω (xehez) idazten da.

## Kanpo estekak

* Datuak: Q9890
* Multimedia: Omega (letter) / Q9890
# Omega-3

Omega 3 gantz-azido mota da, kate luzekoa, eta asegabea (insaturatua). Omega 3 izenarekin hainbat gantz-azido daude (esaterako, azido alfa-linolenikoa -18 karbono dituena- edo azido eikopentaenoikoa -20 karbono dituena-). Mota honetako gantz-azidoak poliasegabeak dira.
Omega 3 taldeko gantz azidoei esentzialak deritze, gure gorputza ez baita gai sintetizatzeko, eta dietaren bitartez hartu behar direkako (aminoazido esentzialen antzera). Omega 3 asko duten janarien artean honako hauek aipa daitezke: arrain urdinak (izokina, hegaluzea, antxoak, sardinak...), intxaurrak, lihoa eta Salvia hispanica landareen garauak eta soja.
Omega 3 gantz azidoek funtsezko zeregina dute zelula mintzaren sortze prozesuan. Horretaz gain, iturri energetikoa dira eta immunitate-sistema zein nerbio-sistemaren funtzionamendu zuzenerako ezinbestekoak dira.

## Osasun-onurak

Ugariak dira:
* odoleko triglizeridoen eta kolesterol txarraren (LDL) maila jaisten dute
* kolesterol onaren (HDL) odol-maila igotzen dute
* bihotzeko osasuna zaintzen dute
* arteriosklerosia prebenitzen dute
* hanturaren aurkako ezaugarriak dituzte
* nerbio-sistemaren asaldura batzuk prebenitzen laguntzen dute (depresioa, Alzheimer...)

## Erreferentziak

* ↑ Grasas omega 3 buenas para su corazón MedlinePlus
* ↑ Janice K. Kiecolt-Glaser, Martha A. Belury, Rebecca Andridge, William B. Malarkey et Ronald Glaser, « Omega-3 supplementation lowers inflammation and anxiety in medical students: a randomized controlled trial », Brain, Behaviour and Immunity, vol. 5, no 8,‎ 2011ko azaroa, 1725-34 orr. irakurri artikulua
* ↑ Clemens von Schacky, « A review of omega-3 ethyl esters for cardiovascular prevention and treatment of increased blood triglyceride levels », Vascular Health and Risk Management, vol. 2, no 3,‎ 2006ko iraila, 251-262 orr. irakurri artikulua
* ↑ uping Gao, Xin Su, Xue Han et Huiyan Wen, « Unsaturated Fatty Acids in Mental Disorders: An Umbrella Review of Meta-Analyses », Advances in Nutrition (Bethesda, Md.), vol. 13, no 6,‎ 2022ko abendua, 2217–2236 orr. irakurri artikulua

## Kanpo estekak

* Datuak: Q191756
* Multimedia: Omega-3 fatty acids / Q191756
# OmegaT

OmegaT ordenagailuz lagundutako itzulpenerako sistema plataforma anitza da, kode irekikoa, parekatze lausoz, itzulpen-memoriaz, hitz gakoen bilaketaz eta glosarioz hornitua, eta lehendik egindako itzulpenak beste testu batzuk itzultzeko aprobetxatzea ahalbidetzen duena.

## Ezaugarri nagusiak

OmegaT-k itzulgai den testuaren memoria bat gordetzen du, eta aurretik egindako beste itzulpen batzuen memoriak erabil ditzake erreferentzia gisa. Itzulpen-memoriak oso erabilgarriak izan daitezke itzuli beharreko testuak antzeko atalak dituzten errepikapen asko baldin baditu. OmegaT-k itzulpen-memoriak erabiltzen dituenez, segmentuak nola itzuli diren gogoratzen du eta uneko segmentuaren antzekoenak proposatzen ditu.
Aurretiaz itzulita dagoen dokumentu bat eguneratu behar denean ere oso erabilgarriak dira. Aldatu gabeko esaldiak itzulitzat hartuko dira, eta eguneratutako esaldietan esaldi beraren bertsio zaharrago baten itzulpena erakutsiko da itzulpen probable gisa. Honi esker, jatorrizko dokumentuan egindako aldaketak modu errazagoan maneiatuko dira. Aurretiaz sortutako itzulpen-memoriak existitzen badira, OmegaT-k erreferentzia gisa erabili ahal izango ditu.

## Terminologiaren kudeaketa

Terminologiaren kudeaketak garrantzi berezia du itzulpenen koherentziari eusteko. OmegaT-k hitz bakanak edo esaldi laburrak gorde ditzaketen glosarioak erabiltzen ditu, alegia, eremu berezi baterako hiztegi elebidunen antzekoak. OmegaT-k uneko segmentuan ageri diren hitzen itzulpena erakusten du.
Euskara bezalako hizkuntza deklinatuentzako bereziki interesgarria izan daitekeen aukera berria lematizatzaileen erabilera da hitzen lemak hobeto erauzteko. Modu horretan asko hobetzen da parekatze lausoen bilaketa eta glosarioen erabilera. Funtzionaltasun hau aparte instalatu behar da.

## Itzulpen-prozesua

Itzulpen-lanak fitxategi bakarrez osaturik egon daitezke, baina baita azpidirektorioetan banatutako hainbat fitxategi dituen direktorio batez ere. Fitxategiak hainbat formatutakoak izan daitezke: HTML, MS Office eta OpenOffice bulegotika-aplikazioen formatuak, DocBook, PO, etab. OmegaT-k onartutako fitxategiak bilatzen ditu fitxategiak iragazteko dituen arauak jarraituz, testua diren zatiak bereizten ditu, testu-talde handienak zatitzen ditu segmentazio-arauak jarraituz, eta segmentuak banaka erakusten ditu.

## Itzulpen automatikoak

OmegaT-k Internetetik zuzenean erabil ditzakeen tresnei dagokienez, hainbat itzultzaile automatiko erabiltzeko aukera dago. Google Translate, Apertium eta Belazar erabil daitezke esaldien oinarrizko itzulpen bat eskuratzeko. Honez gain, hiztegiak karga daitezke leiho berri batean, lagungarri gisa. Hiztegi horiek StarDict eta Lingvo DSL motakoak izan daitezke.

## Ikus, gainera

* Gtranslator
* Virtaal

## Kanpoko loturak
#### Erabiltzaileen taldea

* omegat@yahoogroups.com – Erabiltzaileen posta-zerrenda, (mezu gehienak ingelesez agertzen dira, edozein hizkuntzatan idazteko gonbitea behin eta berriro egiten bada ere).

## Erreferentziak

* ↑ Librezale.eus: OmegaT. (Noiz kontsultatua: 2018-08-17).

## Kanpo estekak

* Datuak: Q703012
* Multimedia: OmegaT / Q703012
# Omega (Enrique Morente)

'Omega' Enrique Morente flamenko abeslariaren musika disko ospetsua da. Lana Granadako Lagartija Nick rock-taldearekin batera grabatu zuen, 1996an. Lanaren oinarria Federico García Lorcaren Poeta New Yorken liburua dago eta, baita ere, Leonard Cohenek haren poemen egindako bertsioak. Diskoa El Europeo Música zigiluak plazaratu zuen. Arrakasta handia izan zuen eta 2008n berriro argitaratu zen. Askorentzat flamenkora benetako iraultza eraman zuen lan horrek.
2016ko abenduaren 2an, Enrique Morenteren seme-alabak (Estrella Morente, Soleá Morente eta José Enrique Morente diskoaren hogeigarren urtemuga kontzertu berezi batekin ospatu zuten. Kontzertua Madrilen egin zen, La Riviera aretoan.

## Abestiak

* "Omega" (10´48).
* "Pequeno Vals Vienés" (5´33). Leonard Cohenen "Take this Waltz" abestiaren bertsioa.
* "Solo del pastor bobo" (3´42).
* "Manhattan (First we take Manhattan)" (4´44). Leonard Cohenen "First we take Manhattan" abestiaren bertsioa.
* "La aurora de Nueva York" (4´59).
* "Sacerdotes (Priest)" (4´07). Leonard Cohenen "Priest" abestiaren bertsioa.
* "Niña ahogada en el Pozo" (3´45).
* "Adán" (4´14).
* "Vuelta de paseo" (5´08).
* "Vals en las ramas" (4´01). .
* "Aleluya (Hallelujah nº 2)" (6´24). Leonard Cohenen "Hallelujah nº 2" abestiaren bertsioa.
* "Norma y paraiso de los negros" (4´34).
* "Ciudad sin sueño" (5´46).

## Erreferentziak

* ↑ https://www.rtve.es/television/20211128/omega-enrique-morente-mejor-disco-espanol-historia-imprescindibles/2233010.shtml

## Ikus, gainera

* Enrique Morente
* Federico García Lorca
* Leonard Cohen
* Lagartija Nick

## Kanpo estekak

* (Gaztelaniaz):"Omega" abestia Youtuben.
* Datuak: Q6050592
# Omega (Georgia)

Omega Georgiako estatuko hiri bat da. Carroll konderrian kokatua dago. 2010ean 1.221 biztanle zituen, 4,62 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q2324028
* Multimedia: Omega, Georgia / Q2324028
# Omega 6

Omega-6 gantz-azidoak landare-olioetan edo animalien larruazalean aurkitu ohi den gantz-azido poliinsaturatu mota bat dira. Duela gutxiko ikerketek erakutsi dute omega-6ko gehiegizko mailek, omega-3rekin alderatuta, hainbat gaixotasun hartzeko arriskua areagotzen dutela, depresioa barne.
Dieta modernoek, eskuarki, 10:1 proportzioa dute omega-6tik omega-3ra, batzuk 30-1 gantz-azidoetatik. 4tik 1era bitarteko proportzioak iradokitzen du omega-6 kontzentrazio handiko edo kontsumitzeko arriskuak lotuta daudela bihotzeko erasoekin, BZEarekin, artritisarekin, osteoporosiarekin, hanturarekin, animo aldaketekin, obesitatearekin eta minbiziarekin.

## Ezaugarriak

Kateetan lotura bikoitzak dituztelako asebetetzen ez diren gantz-azidoak dira: karbonoak gantz-azidoaren katearen amaieratik zenbatzen hasita, 6. posizioko karbonoan lehen lotura bikoitza dute. Konparazio batera, G-3ek lehen lotura bikoitza dute 3 karbonoan, eta G-9ek bederatzigarren karbonoan. Gantz-azidoei probetxua ateratzen dieten funtzio metabolikoak kate luzekoak nahiago dituzte, eta, hala, 18 karbonoko eta lotura sinpleko, 20 karbonoko eta lau lotura bikoitzeko (azido arakidonikoa, eikosanoideen aitzindaria) eta 22 karbonoko eta sei lotura bikoitzeko (azido dokosahexaenoikoa) kateetara elongatzen dira.

## Animalien jatorriko omega-6

Kasu honetan, Omega-6ak 2.serieko prostaglandinen aitzindari arakidoniko gisa agertzen dira, aurrekoen kontrako eragina dutenak, hantura-prozesuak areagotzen dituztelako eta odol-koagulazioa errazten dutelako. Gantz-azido horiek berez ez dira kaltegarriak, organismoan beharrezko funtzioak betetzen dituztelako, baina ezin dira gehiago kontsumitu.

## Motak

Nomenklatura: azido linoleikoa (18:2, hau da, 18 karbono eta 2 lotura bikoitz), -6en artean laburrena da, funtsezkoa.
| Izen arrunta | Nomenklatura | Izen kimikoa |
| Azido linoleikoa | 18:2 (n-6) | Azido 9,12-okadekadienoikoa |
| Azido eikosadienoikoa | 20:2 (n-6) | Azido 11,14-eikosadienoikoa |
| Azido arakidonikoa | 20:4 (n-6) | Azido 5,8,11,14-eikosatetraenoikoa |
| Azido dokosadienoikoa | 22:2 (n-6) | Azido 13,16-dokosadienoikoa |
| Azido adrenikoa | 22:4 (n-6) | Azido 7,10,13,16-dosatetraenoikoa |
| Azido dokosapentaenoikoa | 22:5 (n-6) | Azido 4,7,10,13,16-dokosapentaenoikoa |
| Azido kalentdikoa | 18:3 (n-6) | Azido 8E, 10E, 12Z-oktadekatrienoikoa |
Azido arakidonikoa (20:4) prostaglandinen aitzindaria da, beste molekula batzuen artean.

## Iturri dietetikoak

Ebidentzia batzuek iradokitzen dutenez, "3 azidoekin proportzionalak diren" azidoen gehiegizko mailek "gaixotasun eta depresio kopuru baten probabilitatea areagotu dezakete. Populazio modernoaren ohiko dieta, bereziki mendebaldeko hemisferioarena, 10:1 baino gehiagokoa da, eta, batzuetan, 30:1 ere bai. Proportzio hoberena 4:1 edo txikiagoa izan behar dela uste da.
Gantz-azidoen iturri dietetikoek honako hauek barne hartzen dituzte:
* Intxaurrak
* Zerealak
* Ogi integrala
* Landare-olio gehienak
* Etxeko arrautzak eta hegaztiak
* Soja
* Aguakatea

## Erreferentziak

* 1 2 3 (Gaztelaniaz) Ácido graso omega 6. 2020-07-15 (Noiz kontsultatua: 2021-05-12).

## Kanpo estekak

* Datuak: Q306246
# Omega (erlojugintza)

Omega SA, Suitzako erlojugintza enpresa bat da. Mundu osoan luxuzko erlojuak ekoizteagatik ezaguna den marka da.
1903an Louis Brandt suitzar erlojugileak sortu eta gaur egun Biel/Bienne udalerrian egoitza nagusia du.

## Kanpo estekak

* WEbgune ofiziala
* Datuak: Q659224
* Multimedia: Omega SA / Q659224
# Omeath

Omeath (irlanderaz: Ó Méith) Irlandako udalerri bat da, Louth konderrian eta Cooley penintsulan dagoena. 2011ko erroldaren arabera 503 biztanle zituen.

## Kanpo estekak

* Datuak: Q2081801
* Multimedia: Omeath / Q2081801